Mark Kirk

Mark Steven Kirk (født 15. september 1959 i Champaign i Illinois) er en amerikansk politiker for Det republikanske parti. Han representerte Illinois' 10. kongressdistrikt i Representantenes hus fra 3. januar 2001 til 29. november 2010. Distriktet bestod av forstedene nord for Chicago. Han var republikanernes kandidat til USAs senat ved senatorvalget i Illinois 2010, og vant det jevne valget med 48,4% av stemmene mot Alexi Giannoulias' 46,1%. Kirk tok over setet til Roland Burris 29. november 2010. Burris ble aldri valgt som senator, og vinneren av valget 2. november skulle også avslutte perioden som ble begynt med Barack Obamas innvelgelse til Senatet i 2004.

I januar 2012 ble Kirk rammet av slag, og deltok ikke i senatarbeidet resten av året. Slaget rammet høyre del av hjernen, og Kirk måtte lære seg å gå på nytt. Han var tilbake 3. januar 2013, og ble møtt til jubel på trappen til U.S. Capitol av blant andre visepresident Joe Biden og flere av kongresskollegene.Catalina Camia (3. januar 2012): Sen. Kirk makes dramatic return after stroke. USA Today

Kirk stilte til gjenvalg ved senatsvalget i 2016 der han tapte for demokraten Tammy Duckworth.

I juni 2016 sa han at han ikke kunne støtte republikanernes presidentkandidat, Donald Trump, fordi Trump er «for fanatisk og rasistisk».Nolan D. MacCaskill (16. juni 2016): Mark Kirk: Trump 'too bigoted and racist' to be president. Politico

 Referanser 

 Eksterne lenker 
 U.S. Senator Mark Kirk – kongresside
 Kirk for Senate 


Kategori:Senatorer fra Illinois
Kategori:Kongressrepresentanter fra Illinois
Kategori:Personer fra Champaign i Illinois
Kategori:Alumni fra Cornell University
Kategori:Alumni fra London School of Economics
Kategori:Alumni fra Georgetown University